2. ลักษณะการประกอบธุรกิจ

  2.1 ประวัติความเป็นมาและพัฒนาการที่สำคัญ

บริษัท แอดวานซ์ อินโฟร์ เซอร์วิส จำกัด (มหาชน) (“บริษัท” หรือ “ADVANC”)
จดทะเบียนเป็นบริษัทจำกัด เมื่อวันที่ 24 เมษายน 2529
โดยมีวัตถุประสงค์เริ่มแรกในการดำเนินธุรกิจให้เช่าและให้บริการคอมพิวเตอร์

  ต่อมาในปี 2532 บริษัท ชินวัตรคอมพิวเตอร์ แอนด์ คอมมิวนิเคชั่นส์ จำกัด (มหาชน)
  ซึ่งปัจจุบันได้เปลี่ยนชื่อเป็น บริษัท ชิน คอร์ปอเรชั่น จำกัด (มหาชน) (SHIN)
  ได้เข้ามาเป็นผู้ถือหุ้นของบริษัทในสัดส่วนร้อยละ 60 ของทุนจดทะเบียน
  และได้เปลี่ยนวัตถุประสงค์ในการดำเนินธุรกิจเป็นการให้บริการโทรคมนาคม

  เมื่อวันที่ 5 พฤศจิกายน 2534 หุ้นสามัญของบริษัท
  ได้เข้าเป็นหลักทรัพย์จดทะเบียนในตลาดหลักทรัพย์แห่งประเทศไทย

  และในวันที่ 19 กุมภาพันธ์ 2542 Singtel Strategic Investments Private Limited
  (“SingTel”) ซึ่งเป็นบริษัทในกลุ่ม Singapore Telecommunications Pte. Ltd.
  ประเทศสิงคโปร์ ซึ่งดำเนินธุรกิจเทคโนโลยีสื่อสารและโทรคมนาคม ได้เข้าถือหุ้นในบริษัท
  และปัจจุบัน SHIN และ SingTel เป็นผู้ถือหุ้นในบริษัททั้งสิ้นร้อยละ 43.06 และ 19.35
  ตามลำดับ

  นอกเหนือจากธุรกิจโทรศัพท์เคลื่อนที่แล้ว
  บริษัทยังได้ขยายการลงทุนในกิจการที่เกี่ยวกับโทรคมนาคม โดยในเดือนธันวาคม 2541
  บริษัทได้เข้าถือหุ้นในบริษัท แอดวานซ์ ไวร์เลส มาร์เก็ตติ้ง จำกัด (AWM) ในสัดส่วนร้อยละ
  99.99 ซึ่งดำเนินธุรกิจเกี่ยวกับการนำเข้าและจัดจำหน่ายโทรศัพท์เคลื่อนที่ อย่างไรก็ดี
  เพื่อเพิ่มประสิทธิภาพของการบริหารธุรกิจโดยรวมให้ดียิ่งขึ้น ในเดือนธันวาคม พ.ศ. 2545
  ธุรกิจการนำเข้า และการจัดจำหน่ายโทรศัพท์เคลื่อนที่ของบริษัทได้ถูกปรับโครงสร้าง
  โดยในปัจจุบันการดำเนินงานของ AWM ได้ถูกรวมเข้ากับการดำเนินงานของบริษัท ดิจิตอล โฟน
  จำกัด (DPC) ซึ่งเป็นบริษัทย่อยแห่งหนึ่งของบริษัท
  ในส่วนของการนำเข้าและจัดจำหน่ายโทรศัพท์เคลื่อนที่เป็นที่เรียบร้อยแล้ว

  เมื่อเดือนกุมภาพันธ์ 2542 บริษัทได้เพิ่มสัดส่วนการถือหุ้นในบริษัท แอดวานซ์ เพจจิ้ง จำกัด
  (APG) (เดิมชื่อ บริษัท ชินวัตร เพจจิ้ง จำกัด) ซึ่งดำเนินธุรกิจให้บริการโทรศัพท์ติดตามตัว
  จากเดิมร้อยละ 60.00 เป็นร้อยละ 99.99
  แต่จากการที่บริการโทรศัพท์ติดตามตัวได้รับความนิยมลดลงเป็นอย่างมาก ประกอบกับ
  การปรับตัวลดลงของราคาของเครื่องโทรศัพท์เคลื่อนที่
  ทำให้โทรศัพท์เคลื่อนที่เป็นสิ่งที่สามารถซื้อหาได้ง่ายขึ้น การดำเนินงานของ APG จึงได้ยุติลง
  พร้อมกับมีการคืนสัญญาร่วมการงานให้แก่ ทศท. เมื่อเดือนมิถุนายน พ.ศ. 2545
  ต่อมาในเดือนกันยายน พ.ศ. 2545 APG ได้ถูกขายให้แก่บริษัทอื่น ดังนั้น APG
  จึงไม่ได้เป็นบริษัทในเครือของเอไอเอสอีกต่อไป

  ในเดือนตุลาคม 2542 บริษัทเข้าถือหุ้นในบริษัท แอดวานซ์ ดาต้าเน็ทเวอร์ค คอมมิวนิเคชั่นส์
  จำกัด (ADC) (เดิมชื่อบริษัท ชินวัตร ดาต้าคอม จำกัด) ในสัดส่วนร้อยละ 67.95 และบริษัท
  ดาต้าเน็ทเวอร์ค โซลูชั่นส์ จำกัด (DNS) ในสัดส่วนร้อยละ 49.00
  ซึ่งทั้งสองบริษัทดำเนินธุรกิจการให้บริการสื่อสารข้อมูลผ่านสายโทรศัพท์

  ตามมติที่ประชุมวิสามัญผู้ถือหุ้นครั้งที่ 2/2544 เมื่อวันที่ 20 สิงหาคม 2544
  ได้อนุมัติให้บริษัทซื้อหุ้นบริษัท ชิน ดิจิตอล จำกัด (SDT) ในสัดส่วนร้อยละ 99.99
  หรือมูลค่าการลงทุนรวม 540 ล้านบาท จาก SHIN และ Singtel บริษัท SDT ในขณะนั้น
  เป็นผู้ถือหุ้น ร้อยละ 97.54 ใน บริษัท ดิจิตอล โฟน จำกัด (DPC)
  ซึ่งเป็นผู้ประกอบกิจการโทรศัพท์เคลื่อนที่ระบบ GSM 1800
  และเป็นผู้นำเข้าและจัดจำหน่ายโทรศัพท์เคลื่อนที่ โดยบริษัทได้ให้การสนับสนุนทางการเงินแก่
  SDT ในวงเงินประมาณ 17,300 ล้านบาท เพื่อใช้ชำระหนี้ให้แก่ SHIN และ SingTel ทั้งนี้
  บริษัทได้จัดสรรหุ้นสามัญ ที่ยังมิได้ออกจำหน่าย จำนวน 23.5 ล้านหุ้น
  เป็นการเฉพาะเจาะจงให้แก่ SHIN จำนวน 17 ล้านหุ้น และ SingTel จำนวน 6.5 ล้านหุ้น
  คิดเป็นมูลค่ารวมทั้งสิ้น 10,024 ล้านบาท เพื่อเป็นเงินทุนส่วนหนึ่งในการลงทุนดังกล่าว

  ในเดือนกันยายน 2544 บริษัทได้มีการลงทุนในกิจการโทรศัพท์เคลื่อนที่ระบบดิจิตอล GSM 1800
  ของบริษัท ดิจิตอล โฟน จำกัด (DPC) ซึ่งมีทุนจดทะเบียนชำระแล้ว 8,556 ล้านบาท
  โดยบริษัทได้เข้าไปลงทุนในสัดส่วนร้อยละ 99.99 ในบริษัท ชิน ดิจิตอล จำกัด (SDT) ซึ่ง SDT
  เป็นผู้ถือหุ้น ร้อยละ 97.54 ใน DPC

  ตามมติที่ประชุมกรรมการบริษัทครั้งที่ 8/2544 เมื่อวันที่ 13 พฤศจิกายน 2544
  ได้อนุมัติให้บริษัทซื้อหุ้นบริษัท ดิจิตอล โฟน จำกัด (DPC) ในสัดส่วนร้อยละ 98.17
  หรือมูลค่าการลงทุนรวม 20,300 ล้านบาท จากบริษัท ชิน ดิจิตอล จำกัด (SDT)
  เพื่อใช้หนี้คืนให้แก่บริษัทและลดภาระภาษีด้านรายได้ค่าดอกเบี้ย โดยได้เข้าไปซื้อหุ้น DPC
  เมื่อวันที่ 17 ธันวาคม 2544 ซึ่งจะทำให้บริษัทเป็นผู้ถือหุ้นใน DPC โดยตรง

  ตามมติที่ประชุมกรรมการบริษัทครั้งที่ 5/2545 เมื่อวันที่ 16 กรกฎาคม 2545
  ได้อนุมัติให้บริษัทลงทุนเพิ่มใน DPC จำนวน 300 ล้านหุ้น เป็นจำนวนเงิน 3,000 ล้านบาท
  ซึ่งเป็นผลทำให้บริษัทมีสัดส่วนการถือหุ้นใน DPC เป็นร้อยละ 98.55 ของทุนจดทะเบียน
  ในเดือนตุลาคม 2545

  ในเดือนธันวาคม 2545 ธุรกิจการนำเข้า และการจัดจำหน่ายโทรศัพท์เคลื่อนที่ของ AWM
  ได้ถูกรวมเข้ากับการดำเนินงานของ DPC
  เพื่อเป็นการเพิ่มประสิทธิภาพของการบริหารธุรกิจโดยรวมให้ดียิ่งขึ้นดังที่กล่าวไปแล้วข้างต้น

  2.2 ภาพรวมการประกอบธุรกิจ

  บริษัทเป็นบริษัทหนึ่งในกลุ่มของบริษัท ชิน คอร์ปอเรชั่น จำกัด (มหาชน) (SHIN)
  ซึ่งเป็นบริษัทที่ประกอบธุรกิจการเข้าลงทุนและมีส่วนร่วมในการบริหารในบริษัทที่ดำเนินธุรกิจในอุตสาหกรรมสื่อสารโทรคมนาคมและมัลติมีเดีย
  โดย ณ วันที่ 31 ธันวาคม 2545 ธุรกิจของกลุ่ม SHIN แบ่งได้เป็น 4 สายธุรกิจหลัก
  สรุปสาระสำคัญได้ดังนี้

+-------------------+--------------------------------------------------+
| สายธุรกิจหลัก        | บริษัทผู้ประกอบธุรกิจ                                  |
+-------------------+--------------------------------------------------+
| สื่อ                | บริษัท แอดวานซ์ อินโฟร์ เซอร์วิส จำกัด (มหาชน) (“บริษัท”   |
| สารโทรคมนาคมไร้สาย | หรือ “ADVANC”)                                    |
|                   |                                                  |
|                   | บริษัท ดิจิตอล โฟน จำกัด (“DPC”)                      |
|                   |                                                  |
|                   | บริษัท แอดวานซ์ ไวร์เลส มาร์เกตติ้ง จำกัด (“AWM”)        |
|                   |                                                  |
|                   | บริษัท แอดวานซ์ ดาต้าเน็ทเวอร์ค คอมมิวนิเคชั่นส์ จำกัด       |
|                   | (“ADC”)                                          |
|                   |                                                  |
|                   | บริษัท ดาต้าเน็ทเวอร์ค โซลูชั่นส์ จำกัด (“DNS”)            |
|                   |                                                  |
|                   | บริษัท แอดวานซ์คอนแท็คเซ็นเตอร์ จำกัด (“ACC”)           |
+-------------------+--------------------------------------------------+
| ดาวเทีย            | บริษัท ชินแซทเทลไลท์ จำกัด (มหาชน) (“SATTEL”)         |
| มและธุรกิจต่างประเทศ |                                                  |
|                   | บริษัท ชิน บรอดแบนด์ อินเตอร์เนต (ประเทศไทย) จำกัด      |
|                   | (SBI)                                            |
|                   |                                                  |
|                   | บริษัท ซีเอส ล็อกซอินโฟ จำกัด (“CSL”)                  |
|                   |                                                  |
|                   | บริษัท ซี.เอส. แซทเทลไลท์ โฟน จำกัด (CSP)             |
|                   |                                                  |
|                   | Shenington Investments Pte. Ltd. (SHEN)          |
|                   |                                                  |
|                   | Cambodia Shinawatra Co., Ltd. (“CAM”)            |
|                   |                                                  |
|                   | Lao Telecommunication Co., Ltd. (“LTC”)          |
|                   |                                                  |
|                   | iPSTAR Co., Ltd. (iPSTAR)                        |
+-------------------+--------------------------------------------------+
| สื่อและโฆษณา        | บริษัท เอสซี แมทช์บอกซ์ จำกัด (“SMB”)                  |
|                   |                                                  |
|                   | บริษัท ไอทีวี จำกัด (มหาชน) (“ITV”)                   |
|                   |                                                  |
|                   | บริษัท อาร์ตแวร์ มีเดีย จำกัด (ART)                     |
+-------------------+--------------------------------------------------+
| ธุรกิจอิเล็คทรอนิกส์    | บริษัท เทเลอินโฟมีเดีย จำกัด (“TMC”)                   |
|                   |                                                  |
|                   | บริษัท เอดี เวนเจอร์ จำกัด (“ADV”)                    |
|                   |                                                  |
|                   | บริษัท ไอที แอพพลิเคฃั่นส์ เซอร์วิส จำกัด (“ITAS”)         |
|                   |                                                  |
|                   | บริษัท ชินวัตร อินฟอร์เมชั่น เทคโนโลยี จำกัด (SIT)         |
|                   |                                                  |
|                   | บริษัท ชินนี่ดอทคอม (SHINEE) จำกัด                     |
|                   |                                                  |
|                   | บริษัท อาร์ค ไซเบอร์ (ArcCyber) จำกัด                 |
+-------------------+--------------------------------------------------+

  บริษัทประกอบธุรกิจให้บริการเครือข่ายโทรศัพท์เคลื่อนที่ย่านความถี่ 900 MHz ทั้งระบบอนาลอก
  NMT และระบบดิจิตอล GSM โดยได้รับอนุญาตให้ดำเนินงานจาก ทศท. ตามสัญญาร่วมการงาน
  ลงวันที่ 27 มีนาคม 2533 และข้อตกลงต่อท้ายสัญญาที่เกี่ยวข้องซึ่งจัดทำขึ้นภายหลัง
  โดยบริษัทจะต้องจ่ายเงินผลประโยชน์ตอบแทนรายปีให้ ทศท. ในอัตราร้อยละ 25-30
  ของรายได้ค่าบริการโทรศัพท์เคลื่อนที่ (รายละเอียดของสัญญาในเอกสารแนบ 3)
  หรืออย่างน้อยเท่ากับเงินขั้นต่ำที่ระบุในสัญญาฯ ดังกล่าว สัญญาร่วมการงานที่ได้รับอนุญาตจาก
  ทศท. เป็นสัญญาประเภทบีทีโอ (BTO: Build–Transfer–Operate)

  DPC ประกอบธุรกิจให้บริการเครือข่ายโทรศัพท์เคลื่อนที่ระบบดิจิตอล GSM ย่านความถี่ 1800
  MHz โดยได้รับสัญญาร่วมการงานให้ดำเนินกิจการโทรคมนาคมจาก กสท. ตามสัญญาลงวันที่ 19
  พฤศจิกายน 2539 และข้อตกลงต่อท้ายสัญญาที่เกี่ยวข้องซึ่งจัดทำขึ้นภายหลัง โดย DPC
  จะต้องจ่ายเงินผลประโยชน์ตอบแทนรายปีให้ กสท. เป็นอัตราร้อยละ 20-30
  ของรายได้ค่าบริการโทรศัพท์เคลื่อนที่ (รายละเอียดของสัญญาในเอกสารแนบ 3)
  หรืออย่างน้อยเท่ากับเงินขั้นต่ำที่ระบุในสัญญา สัญญาร่วมการงานดังกล่าวเป็นสัญญาประเภทบีทีโอ
  (BTO: Build–Transfer–Operate) นอกจากนี้ DPC
  ยังให้บริการโทรศัพท์มือถือผ่านเครือข่ายร่วมกับบริษัท โดยมีสัญญาการใช้บริการเครือข่ายร่วม
  (Network Roaming) ระหว่าง บริษัท กับ DPC ซึ่งจะทำให้ผู้ใช้โทรศัพท์เคลื่อนที่ระบบดิจิตอล
  GSM 1800 สามารถใช้งานได้ทั่วประเทศเหมือนกับ ผู้ใช้โทรศัพท์เคลื่อนที่ระบบดิจิตอล GSM
  Advance ปัจจุบัน DPC ได้ยังทำธุรกิจอีกอย่างหนึ่ง คือเป็นผู้นำเข้าและจัดจำหน่ายเครื่องลูกข่าย
  อีกด้วย โครงสร้างการถือหุ้นของกลุ่ม บมจ. ชิน คอร์ปอเรชั่น และของบริษัท
  สามารถแสดงได้ในแผนผังโครงสร้างการถือหุ้นของกลุ่ม บมจ. ชิน คอร์ปอเรชั่น และของบริษัท
  ดังนี้

[]

  2.3 โครงสร้างรายได้

โครงสร้างรายได้ที่เกิดจากการขายผลิตภัณฑ์หรือบริการของบริษัทและบริษัทย่อยให้บุคคลภายนอก
สำหรับปี 2543 - 2545

[]

2.4 เป้าหมายการดำเนินธุรกิจ

  เพื่อครองความเป็นผู้นำในการให้บริการโทรศัพท์เคลื่อนที่ในประเทศไทยได้อย่างต่อเนื่อง
  และอยู่ในฐานะที่จะรักษาการเป็นผู้นำต่อไปในอนาคต โดยมีวัตถุประสงค์หลัก
  คือการเพิ่มมูลค่าการลงทุนให้แก่ผู้ถือหุ้น บริษัทมีปรัชญาในการดำเนินธุรกิจและกลยุทธ์สำคัญ
  ที่สร้างความสำเร็จให้แก่บริษัท คือ การสร้างแนวคิด “Care for Excellence”
  ซึ่งทางบริษัทได้มีการเสนอความเป็นเลิศของบริษัทในด้าน บุคลากร เทคโนโลยี บริการ และ
  เครือข่าย ซึ่งประกอบกันเป็น “4 Excellence” หรือ “4 E”
  ซึ่งเป็นกลยุทธ์ที่ทำให้บริษัทประสบความสำเร็จดังนี้

  - ความเป็นเลิศด้านเครือข่าย (Network Excellence)

  คือ วิศวกรรมทางเครือข่ายที่ชาญฉลาด เพื่อความเยี่ยมยอดทางด้านคุณภาพของเครือข่าย
  พร้อมทั้งมีพื้นที่การให้บริการที่กว้างไกลและทั่วถึง ทั้งกว่า 300 ภายในอาคาร
  ทั่วกรุงเทพมหานคร 795 อำเภอทั่วประเทศไทย และ 6 ทวีป 95 ประเทศทั่วโลก
  กับบริการข้ามแดนอัตโนมัติ ที่ช่วยให้ เครือข่ายสัญญาณสามารถติดต่อกันได้อย่างมีประสิทธิภาพ

  - ความเป็นเลิศด้านเทคโนโลยี (Technology Excellence)

  คือ การเลือกใช้เทคโนโลยีระดับสากลที่เหมาะสม เพื่อตอบสนองความต้องการของผู้ใช้บริการ
  ได้อย่างแท้จริง ในปัจจุบัน
  โทรศัพท์เคลื่อนที่สามารถสนองตอบความต้องการสื่อสารส่วนบุคคลได้หลากหลายรูปแบบ ไม่จะเป็น
  เสียง (Voice) หรือ ข้อมูล (Non voice) รวมถึงการเชื่อมต่อ อินเตอร์เน็ต
  บริษัทได้เลือกใช้เทคโนโลยีที่เหมาะสม เข้ามาร่วมพัฒนาบริการอย่างต่อเนื่อง เพื่อมอบ
  บริการที่มีประสิทธิภาพสูงสุดต่อลูกค้า

  - ความเป็นเลิศด้านบริการ (Service Excellence)

  คือการให้บริการแบบทั่วถึง มีไหวพริบ เพื่อความเยี่ยมยอดทางด้านคุณภาพของการให้บริการ

  1) บริษัทมีสำนักงานบริการเอไอเอส 27 สาขาทั่วประเทศไทยที่พร้อมให้บริการอย่างครบวงจร
  และบริษัทยังได้นำเครื่องสอบถามข้อมูลอัตโนมัติ (Auto Service Kiosk) มาใช้บริการ
  เพื่อให้ผู้ใช้บริการสามารถดูข้อมูลและทำธุรกรรมได้ด้วยตนเอง

  2) ร้าน Telewiz ที่มีอยู่มากกว่า 350 สาขาทั่วประเทศไทย
  เพื่อรองรับความต้องการจากผู้ใช้บริการทั่วประเทศไทย

  3) AIS Call Center 1175 ให้บริการตลอด 24 ชั่วโมง
  ด้วยพนักงานที่ได้รับการฝึกอบรมมาเป็นอย่างดี

  4) www. ais900.com ซึ่งตอบรับชีวิตยุคใหม่ด้วย Web Service ที่มีข้อมูลครบทุกเรื่อง
  ได้ทุกที่ ซึ่งให้ทั้งข้อมูลและบริการ

  - ความเป็นเลิศในด้านบุคลากร (People Excellence)

  คือการมุ่งมั่นพัฒนาทรัพยากรบุคคลอย่างจริงจังและสมํ่าเสมอ เพื่อปรับปรุงความสามารถ
  ประสิทธิภาพ และประสิทธิผล ในการทำงานของพนักงาน
  บริษัทใช้มาตรฐานในการพัฒนาบุคลากรทั่วประเทศ เพื่อไปสู่เป้าหมายเดียวกัน คือ
  สร้างสรรค์สิ่งที่ดีที่สุดเพื่อความพึงพอใจของลูกค้า

  ความเป็นเลิศใน 4 ด้านดังกล่าว
  มีส่วนช่วยในการเพิ่มมูลค่าการลงทุนให้แก่ผู้ถือหุ้นเป็นอย่างมากในช่วงหลายปีที่ผ่านมา
  ผู้ใช้บริการใหม่ที่เข้าสู่ระบบเครือข่ายของ เอไอเอส มาอย่างต่อเนื่องนั้น
  ส่วนใหญ่แล้วจะเป็นผู้ใช้บริการที่มีคุณภาพดีทั้งสิ้น